# 2020 m. liepos mėn. Lietuvoje bulvių ir daržovių buvo supirkta mažiau

**Bulvių,** skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2020 m. liepos mėn., palyginti su 2019 m. atitinkamu laikotarpiu, supirkta 8,07 proc. mažiau, t. y. 3 509,061 t. Perdirbti skirtų bulvių supirkta 36,05 proc. mažiau – 340,137 t.

**Daržovių,** skirtų vartoti šviežias, 2020 m. liepos mėn., palyginti su 2019 m. liepos mėn., supirkta 10,85 proc. mažiau, t. y. 3 801,412 t. **Lapkotinių salierų** supirkimas sumažėjo4,59 karto (iki 6,469 t), **cukinijų** – 2,13 karto (iki 32,422 t), **pomidorų** – 29,23 proc. (iki 703,836 t), **morkų** – 12,58 proc. (iki 114,266 t), **baltagūžių kopūstų –** 8,32 proc. (iki 982,312 t), **agurkų** – 6,72 proc. (iki 1 529,375 t). Tik **burokėlių** supirkimas padidėjo22,70 proc. (iki 141,918 t),nes jie dar buvo superkami ir seno derliaus. Lauko daržovių derlius šiemet prasidėjo vėliau, todėl jų supirkimas buvo mažesnis.

Nagrinėjamu laikotarpiu daugelio **žalumyninių daržovių** supirkimas padidėjo: **krapų** – 50,24 proc. (iki 12,363 t), **špinatų** – 7,71 proc. (iki 10,810 t), **salotų** – 3,05 proc. (iki 129,848 t), **svogūnų laiškų** – 0,36 proc. (iki 29,404 t). Tik **lapinių petražolių** buvo supirkta 25,98 proc. mažiau (5,790 t).

**Pievagrybių**, skirtų vartoti šviežius, 2020 m. liepos mėn., palyginti su 2019 m. atitinkamu laikotarpiu, supirkta 15,17 proc. mažiau (156,009 t).

**Braškių** supirkimas šiemet buvo 20,65 didesnis ir sudarė 59,701 t. Perdirbimo įmonėse 2020 m. liepos mėn., palyginti su 2019 m. liepos mėn., **daržovių** supirkimas sumažėjo net 8,64 karto (iki 147,429 t), nes šiemet nebuvo superkami burokėliai perdirbimui, kadangi dėl pernai buvusio didelio derliaus jie dar buvo superkami birželio mėn.

Šaltinis: ŽŪIKVC (LŽŪMPRIS)